Patriot Boxing Team — Uzbek Tigers 3:2. Mirzobek Hasanov Uzbek Tigers’ni yirik hisobdagi mag‘lubiyatdan qutqarib qoldi

WSB guruh bosqichining 6-turi +92 kg vaznli boskchilar o‘rtasidagi jang bilan o‘z nihoyasiga yetdi. Jangda Uzbek Tigers a’zosi Mirzobek Hasanov Patriot Boxing Team jamoasi a’zosi Artyom Suslenkov 3:0 hisobi bilan mag‘lub etdi.

Hakamlar 48:47, 49:46, 48:47 hisobi bilan bir ovozdan Mirzobek Hasanovning g‘alabasini qayd etdi.
Avvalroq yakuniga yetgan -52 kilogrammgacha bo‘lgan bokschilar o‘rtasidagi jangda Uzbek Tigers a’zosi Abrorjon Qodirov raqibini ishonchli tarzda mag‘lub etgandi. Keyin esa Uzbek Tigers’ning -60 kg vaznli bokschisi Ulug‘bek Do‘stmurodov raqibiga mag‘lub bo‘ldi.
Shuningdek, biroz avval yakuniga yetgan jangda, -69 kg vaznda ringga ko‘tarilgan Odil Aslanov ham raqibiga imkoniyatni boy berdi. -81 kg vazndagi Uzbek Tigers a’zosi Madiyor Saidrahimov ham ochkolar hisobiga raqibiga yutqazib qo‘ydi.
Shu tariqa Uzbek Tigers guruh bosqichini 2:3 hisobidagi mag‘lubiyat bilan yakunladi.
Eslatib o‘tamiz, Uzbek Tigers guruh bosqichidan muddatidan avval chiqqanligi sababli Rossiyaga asosiy bokschilarini olib ketmagan edi.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!